Езоп
Жабите съседки

Превод от старогръцки: Тодор Сарафов, 1967

chitanka.info

Две жаби били съседки. Едната живеела в дълбоко блато край пътя, а другата — в една локва на пътя. Тази, която живеела в блатото, убеждавала другата да се премести при нея, за да се радва на по-добър и по-безопасен живот. Другата обаче не склонила, казвайки, че мъчно може да се откъсне от мястото, на което е навикнала. И така, докато се случило, че кола преминала оттам и я премазала.

Така е и с хората, които имат лоши занимания и умират, преди да се заловят за по-добри.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.